Fred Thompson

Fred Dalton Thompson (født 19. august 1942, død 1. november 2015) var en amerikansk jurist, skuespiller og republikansk føderal senator for delstaten Tennessee i perioden 1994–2003. Thompson er kjent fra film og TV-skjermen, blant annet Law & Order.

Thompson erklærte den 5. september 2007 at han var kandidat til presidentvervet i USA,Nettavisen: Skuespiller stiller i presidentkappløpet, presentert 5. september 2007 men han trakk seg som kandidat 22. januar 2008.BBC News: Thompson quits White House race, presentert 22. januar 2008 

Thompson vurderte å stille til valg som president i 2012.

Thompson var blant annet konservativ innenfor områder som abort og våpenkontroll. Han fremsto som en stor tilhenger av Irak-krigen. 

 Politisk karriere 
Fra 1973 til 1974 var Thompson ledende rettsrådgiver (chief counsel) for de republikanske medlemmene av Ervin-komiteen innen det amerikanske senatet, som skulle granske Watergateaffæren. Han vant stor respekt for at han på den ene side ikke skydde tilbake for å rette et kritisk søkelys mot den republikanske president Richard Nixon, men også for at han gjorde sitt for å prøve å finne ut om Demokratene hadde fått forvarsel om Watergate-innbruddet. Thompson forfattet en bok som ble utgitt i 1975, ved navn At that point in time, der han sammenfattet sine erfaringer fra Watergate-etterforskningen.

I 1994 ble han valgt til republikansk senator for Tennessee, og ble gjenvalgt i 1996. Han stilte ikke til gjenvalg i 2002.

Etterpå virket han som rådgiver for republikanerne, og ble politisk kommentator i offentligheten. I 2005 gav president Bush ham det uformelle oppdrag å hjelpe den høyesterettsnominerte dommer John Roberts ved sine forberedelser til senatshøringene. Thompson var også tilknyttet American Enterprise Institute, en tankesmie i Washington, DC som beskjeftiger seg med sikkerhets- og utenriksspørsmål.

 Kinofilmer og fjernsynsserier 

 Filmer 
 Marie (1985)
 No Way Out (1987)
 Feds (1988)
 Fat Man and Little Boy (1989)
 Jakten på Rød Oktober (1990)
 Days of Thunder (1990)
 Die Hard 2: Die Harder (1990)
 Flight of the Intruder (1991) (uncredited)
 Class Action (1991)
 Necessary Roughness (1991)
 Curly Sue (1991)
 Cape Fear (1991)
 Aces: Iron Eagle III (1992)
 Thunderheart (1992)
 White Sands (1992) (uncredited)
 Born Yesterday (1993)
 In the Line of Fire (1993)
 Barbarians at the Gate (1993)
 Baby's Day Out (1994)
 Celsius 41.11 (2004)
 Racing Stripes (2005, voice)
 Last Best Chance (2005)
 Looking for Comedy in the Muslim World (2005)
 Bury My Heart at Wounded Knee (2007)

 TV-serier 
 Law & Order (2002–2007)
 Law & Order: Trial by Jury (2005–2006)
 Law & Order: Special Victims Unit (11 episoder, 2003-2006)
 Law & Order: Criminal Intent (2 episoder, 2005)
 Conviction (1 episode, 2006)
 Sex and the City (1 episode, 2000, som "politiker på TV")
 Matlock (1 episode in 1989 som "Gordon Lewis" og 1 episode i 1993 som "Prosecutor Mr. McGonigal")
 Roseanne (1 episode, 1989, som "Keith Faber")
 China Beach (1 episode, 1989, som "Lt. Col. Reinhardt")
 Wiseguy (3 episoder, 1988, som "Knox Pooley")

 Referanser 

 Eksterne lenker 





Kategori:Senatorer fra Tennessee
Kategori:Jurister fra USA
Kategori:Skuespillere fra USA
Kategori:Republikanske presidentkandidater i USA 2008
Kategori:Personer fra Colbert County i Alabama
Kategori:Personer fra Lawrence County i Tennessee